Leon Gropp pen lied vir sy vrou - Afrikaanse Musiek Nuus
Leon Gropp pen lied vir sy vrou
18 Oktober 2018 Digitaal
Die bekroonde sanger, liedjieskrywer, kitaarspeler en nou ook aanbieder van die tydskrif-styl en televisieprogram, Ontbytsake, Leon Gropp, het pas ’n splinternuwe enkelsnit en musievideo, Jy In My Gedagtes, vrygestel.
“Die lied is vir my vrou geskryf, en beeld ’n eenvoudige waarheid oor die egte liefde uit. Liefde wat sê dat ek waarskynlik sonder jou kan lewe, maar sonder die gedagte van jou, of jou in my herinnering sal ek nie klaarkom nie,” vertel Leon oor hierdie pragtige nuwe vrystelling van hom.
Leon Gropp is ’n Pretorianer en het die professionele wêreld van musiek amptelik betree as deel van ’n mansgroep, Hi-5, wat die land platgetoer het en selfs ’n optrede saam met Nataniël gehad in die Royal Albert Hall in London.
In 2007 het hy deel geword van die kitaarduo, CH2, wat oor die afgelope tien jaar ’n hele rits toekennings gewen het, waaronder Vonk-, SAMA- en Ghoema-toekennings vir Beste Instrumentele Album, en ook by die grootste feeste in die land opgetree het.
Hy het ’n Woordtroffee vir sy konsep-album Rooidag (NP van Wyk Louw getoonset en gesing) ingepalm gedurende 2018. Sy eerste solo-enkelsnit, en musiekivdeo vir Bakenlig is vroeër in 2018 vrygestel en pryk steeds op radiostasies se trefferparades landwyd.
VORIGE Country-legendes skop Strandfontein-fees af!
Blink klere en ’n pianis agter op ’n bakkie! VOLGENDE
Sanger komponeer musiek vir grootste Afrikaanse gemeenskapsteater projek
27 Januarie 2017 Digitaal
Bobby van Jaarsveld in hospitaal vir operasie
26 Oktober 2016 Fanie Nel
Steve Hofmeyr se kleine Romy-Lee gebore
19 Junie 2017 Digitaal
varsTRAP is die eerste van sy soort in Suid-Afrika
Kyle Grant sing oor sy ‘Kersfeeslys’!
Jan Jan Jan ‘wys hul vleis’!